Mida aeg aga edasi, seda ärevamaid teateid Riiast saabus.    Vahepealsed "rindeteated" informeerisid meie avalikkust, et Riia vanalinnas asuv Toomkiriku plats oli tänase valitsusevastase suure meeleavalduse alguseks, kella 17.30ks, rahvast pungil. Rahva meeleolu on üldjoontes rahulik.    Läti Delfi reporteri sõnul on inimesed saabunud miitingule plakatite ja transparentidega, milledel nõutakse Seimi  laialisaatmist, valitsuse tagasiastumist, põhiseaduse parandamist ja rahvale presidendi otsevalimise õigust.    Korraldaja Aigars Štokenbergs lubas eile ajakirjanikele, et Toomkiriku ette koguneb ligi 30 ühiskondlikku organisatsiooni ja üle 20 000 inimese. Korravalvepolitsei ülem Valdis Bojans ütles aga täna, et sõltuvalt ilmastikuoludest võib miitingule tulla 7000-10 000 inimest.    JA SIIS    Nagu aprillisündmuste ajal Tallinnas, nii täitus ka Riia linn  märatsevate anarhistide ja venelaste kampadega.    Delfi.ee andis teada, et kuigi Riia kesklinnas toimunud valitsusevastane meeleavaldus on lõppenud, on linn täis märatsevaid kampasid.    Delfi korrespondent Riias teatas, et ametlik meeleavaldus on läbi, kuid mööda linna hulguvad agressiivselt meelestatud kambad, kes lärmavad ja lõhuvad ka aknaid.    Väljakult, kus meeleavaldus toimus, on inimesed suundunud kõrvaltänavatesse. "Me oleme väljakust 20 meetri kaugusel ühes kõrvaltänavas,  kus üks kamp keeras politseiauto kummuli ja peksavad nüüd seda kaigastega," rääkis Delfi korrespondent.    Mööda linna liiguvad ka vene keelt kõnelevad kambad, kes skandeerivad "Nahui Seim."    Läti Delfi andmetel osales meeleavaldusel ligi 20 000 inimest. Protestijate hulgas oli ka rühm agressiivselt meelestatud vene noorukeid, kes kandsid Venemaa lippu ning karjusid roppusi.    Meeleavaldus lõppes Seimi laialisaatmist nõudva  resolutsiooni vastuvõtmisega.    Aga ees on öö ja kahjuks ka põlevad kauplused ning RAZZIIAA, RAZZIIA karjuvad elajad.    BHR loodab, et lätlastel oleks siiski rohkem vedamist, kui eestlastel ja see eelmine lause tõeks ei osutu ...    Kaastunne lätlastele.